Karansén 12
I disé i madônna Alla la di ?
1. Alla yé sali bɛɛ minala ?
Alla yé afɛ mɔɔ suu bɛɛ yé a madôn a la sali rɔ (Zaburu 65:2, TMN). Kɔni a tɛ sali bɛɛ minala. Tɔmaséréya rɔ, kɛɛ mɛn yé a muso tɔrɔla, Alla tɛ wô tii la sali minala (Piyɛri I 3:7). Isirayɛli bɔnsɔnnu fanan tun yé kôdju kɛla tuma mɛn, Alla ki i ban élula salilu rɔ. Tuɲa bolo ma kɔni, sali yé gbiliya lé di. Alla yé hakɛ kɛlalu la sali minala ni élu nimisala ka tubi. — Mɛn karan Isaiya 1:15 ; 55:7, TMN.
2. An kakan ka sali di ?
Sali yé batoli suu dô lé di, wô rɔ an kakan ka an Dalimansa Yahuwa kélén pé lé matara sali rɔ (Matiyu 4:10 ; 6:9). Bani an ɲé hakɛ kɛlalu lé di, an ba kɛ salila, an kakan ka sali Isa tɔɔ rɔ, kamasɔrɔn alélé saala anna hakɛlu kôsɔn (Yohana 14:6). Yahuwa tɛ afɛ an ɲé matarali kɛ an kun fɛ. A yé afɛ an ɲé a matara, ka an djusu kɔnɔ kôlu fɔ a ɲɛ sali rɔ. — Mɛn karan Matiyu 6:7 ; Filipu kalu 4:6, 7.
An Dalimansa yé mataralilu lamɛnna, hali an ɲé mɛnlu kɛla an miriya rɔ (Samuyɛle I 1:12, 13, TMN). A yé a fɔla an ɲɛ kô an ɲé a matara kô bɛɛ rɔ, wô disé kɛla sɔmadala ni wô tɛ wurala, damunin tuma ani gbɛlɛya ba kɛ an kan tuma mɛn. — Mɛn karan Zaburu 55:22, TMN ; Matiyu 15:36.
3. Munna kristakɔka bɛrɛlu yé élu ɲɔnbɛnna ?
An madôn kô Alla la gbɛlɛman an ma bii, bani an ɲé dɛnkɛnɛyabalilu lé tɛma ; mɛnlu lani tɛ Alla la layirilu la, ikômi djusu suma ladôn kô dukolo kan (Timoté II 3:1, 4 ; Piyɛri II 3:3, 13). Wô kôsɔn, an ni dɛnkɛnɛya mɔɔlu kakan ka ɲɔn djusu lɔ kafuɲɔhɔya rɔ. — Mɛn karan Hébrelu 10:24, 25.
Alla diyani mɔɔ mɛnlu ɲɛ, an ba an ladɛn an ni wôlu, wô di an madôn Alla la. Yahuwa la Sérélu la ladɛn yé fɛrɛ ɲuman baa lé di, mɛn yé an djusu lɔla dôôlu la dɛnkɛnɛya sabu rɔ. — Mɛn karan Rome kalu 1:11, 12.
4. I disé i madônna Alla la di ?
I yé lɔnniya mɛnlu makaranɲala Kitabu kɔn ɔ, ni i ka watinin ta, ka to i mirila wôlu ma, wô di i madôn Alla la. Ila miriya wô rɔ, Alla la kɛwalilu ni ala lalililu ani ala layirilu lakɔrɔsi kôsɛbɛ. Ni i ka sali la ila miriya wô kan, wô di i madɛmɛn i yé Alla la diyaɲɛ ni ala hankilimaya waliɲuman lɔn. — Mɛn karan Zozuwé 1:8, TMN ; Zaburu 1:1-3, TMN.
I tɛ sé i madônna Alla la ni i lani tɛ a la, ni i tɛ dɛnkɛnɛya mɔɔ di. Kɔni dɛnkɛnɛya kɛni lé ikômi dén ɲɛrɛnin, fo ka to a maminala. I kakan ka to ila dɛnkɛnɛya maminala ka ila diina namulu kɔrɔ lagbɛ. — Mɛn karan Matiyu 4:4 ; Hébrelu 11:1, 6.
5. An ba an madôn Alla la, tɔnɔ djuma yé wô la ?
Yahuwa diyani mɛnlu ɲɛ, a yé a djantola wôlu rɔ. Kô-ô-kô yé élula dɛnkɛnɛya ni élula djigi tiɲɛla, a disé élu kisila wôlu ma (Zaburu 91:1, 2, 7-10, TMN). Fén mɛnlu disé anna kɛndɛya ni anna hɛrɛ tiɲɛla, a yé an lalila wôlu fanan ma. Yahuwa yé dunuɲan latamaɲan bɛrɛ lé yirala an na. — Mɛn karan Zaburu 73:27, 28, TMN ; Zaki 4:4, 8.
Dô la ila lɔnniya kan
Kitabu makaranɲa damina gbansan
An ɲé Kitabu makaranɲala mun kôsɔn ?
Kitabu yé mɔɔ miliyɔn siaman madɛmɛnna dunuɲan kɔnɔ ka dunuɲan maɲininkali gbɛlɛnlu djabililu sɔrɔn. I yé afɛ ka kɛ wôlu dô di ?
min_Latn ita_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn ita_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn